ROMÂNIA

JUDEŢUL ARAD

COMUNA ARCHIŞ

CONSILIUL LOCAL ARCHIŞ

**HOTĂRÂREA nr.105**

din 29.12.2017

**privind stabilirea impozitelor şi taxelor locale pentru anul 2018**

 Consiliul Local al comunei Archiş , întrunit în şedinţă ordinară de lucru în data de 29.12.2017, ora 900 , fiind prezenţi un număr de 11 consilieri din totalul de 11 ,

 ***AVÂND ÎN VEDERE :***

 Proiectul de hotărâre inițiat de d-l viceprimar şi avizat favorabil de comisia de specialitate a Consiliului Local.,

 Referatul compartimentului contabilitate al Primăriei comunei Archiş ;

 Prevederile art.36 alin.2 lit.b) şi alin.4 lit.c) coroborat cu art. 63 alin.(1) lit(c)din Legea nr.215/2001 republicată , Legea administraţiei publice locale ,

 Prevederile Titlul IX din Legea nr.227/2015 privind codul fiscal

 Prevederile art.27 si art. 30 din Legea nr.273/2006 privind finanţele publice locale cu mofificarile şi completarile ulterioare,

 Prevederile art.2, art.4 , art.13 lit.a din Legea nr. 117/1999 privind taxele extrajudiciare de timbru, cu modificările şi completările ulterioare;

 Prevederile HCL nr.40/30.07.2014 de aprobare a Regulamentului de aprobare a unor taxe speciale,

 Votul ,, pentru ” a 10 consilieri, 1 ,,se abţine” .

 În temeiul art.45 alin.(1) din Legea nr.215/2001 republicată, Legea Administrației Publice Locale

 **HOTĂRĂȘTE:**

**Art.1**. **(1)** Se Aproba impozitele si taxele locale pentru anul 2018 , acordarea facilitatilor fiscale pentru persoane fizice si juridice conform anexei 1 din prezenta hotarare.

 **(2)**Se stabileste şi se delimitează zonele din intravilanul şi extravilanul localitatilor componente ale comunei Archis, dupa cum urmează:

**-Localitatile : Archis, Nermis , Birzesti si Groseni – INTRAVILAN– Zona C – toate strazile.**

 **– EXTRAVILAN –Zona D**

Conform Legii nr.351/2001 localitatea Archis ca resedinta de comuna este de rangul IV iar localitatile Nermis , Birzesti si Groseni ca sate componente sunt de rangul V.

**CAPITOLUL I**

**IMPOZITUL ŞI TAXA PE CLĂDIRI**

**Art.1.(1)**Orice persoana care are în proprietate o clădire situată în România, datoreaza anual impozit pentru acea cladire.

**(2)** Pentru clădirile proprietatea publica sau privată a statului sau unităţii administrativ teritoriale, concesionate, închiriate, date în administrare ori în folosintă, dupa caz , oricaror entitati, altele decat cele de drept public, se stabileste taxa pe clădire, care reprezintă sarcina fiscală a concesionarilor, locatarilor , titularilor dreptului de administrare sau de folosinta, după caz, în conditiile similare impozitului pe clădiri.

 **Calculul impozitului pe clădirile rezidentiale aflate în proprietatea persoanelor fizice.**

**Art.2 (1)** Pentru clădirile rezidentiale si clădirile anexă, aflate în proprietatea persoanelor fizice, impozitul pe clădiri se calculeaza prin aplicarea cotei de **0,1 %** asupra valorii impozabile a clădirii

**(2)**În cazul unei clădiri care are pereţi exteriori din materiale diferite, pentru stabilirea valorii impozabile a clădirii se identifică în tabelul cuprins în **Anexa nr. 1** valoarea impozabilă cea mai mare corespunzătoare materialului cu ponderea cea mai mare.

**(3)**Valoarea impozabilă a clădirii, exprimată în lei, se determină prin însumarea suprafeţei construite desfăşurate a acesteia, exprimate în mp., cu valoarea impozabila corespunzătoare, exprimată în lei/mp., prevazută Anexa nr.1.

**(4)**Suprafata construita desfasurata a unei clădiri se determina prin insumarea suprafetelor sectiunilor tutoror nivelurilor clădirilor, inclusive ale balcoanelor, logiilor, sau ale celor situate la subsol sau mansarda, exceptând suprafetele podurilor neutilizate ca locuinta, ale scarilor si teraselor.

**(5)** Daca dimensiunile exterioare ale unei clădiri nu pot fi efectiv masurrate pe conturul exterior, atunci suprafata construita desfasurata a clădirii se determina prin inmultirea suprafetei utile a clădirii cu un coeficient de transformare de 1,4.

 **(6)**Valoarea impozabilă a clădirii, se reduce în funcţie de anul terminării acesteia, după cum urmează:

a) cu 50%, pentru clădirea care are o vechime de peste 100 de ani la data de 1 ianuarie a anului de referinta;

b) cu 30%, pentru clădirea care are o vechime cuprinsa intre 50 de ani si 100 ani inclusive la data de 1ianuarie a anului fiscal de referinţă;

c) cu 10%, pentru clădirea care are o vechime cuprinsă între 30 de ani şi 50 de ani inclusiv, la data de 1 ianuarie a anului fiscal de referinţă;

**(7)** Valoarea impozabilă a clădirii se ajustează în funcţie de rangul localităţii şi zona în care este amplasată clădirea, prin înmulţirea valorii determinate conf.art.2 din prezenta cu coeficientul de corecţie corespunzător , prevazut in art.457 alin.(6) din Legea nr.227/2015.

 **Calculul impozitului pe clădirile nerezinentiale aflate în proprietatea persoanelor fizice.**

**Art.3.(1)**Pentru clădirile nerezidentiale aflate in proprietatea persoanelor fizice, impozitul pe clădiri se calculeaza prin aplicarea unei cote de 0,2 % asupra valorii care poate fi:

a) valoarea rezultată dintr-un raport de evaluare întocmit de un evaluatpr autorizat în ultimii 5 ani anteriori anului de referinta;

b) valoarea finală a lucrarilor de constructii, în cazul clădirilor noi, construite în ultimii 5 ani anteriori anului de referinta;

c) valoarea clădirilor care rezultă din actul prin care se transfera dreptul de proprietate în cazul clădirilor dobandite în ultimii 5 ani anteriori anului de referinta.

**(2)** Pentru clădirile nerezidentiale aflate în proprietatea persoanelor fizice, utilizate pentru activitati din domeniul agricol, impozitul se calculeaza prin aplicare aunui cote de 0,4 % asupra valorii impozabile a clădirii.

**(3)** În cazul în care valoarea clădirii nu poate fi calculate conform prevederilor alin.(1) , impozitul se calculeaza prin aplicarea cotei de 2% asupra valorii impozabile determinate conform art.457 din Legea nr.227/2015.

 **Calculul impozitului pe clădirile cu destinatie mixta aflate în proprietatea persoanelor fizice.**

**Art.4. (1)**În cazul clădirilor cu destinatie mixtă aflate în proprietatea persoanelot fizice, impozitul se calculeaza prin insumarea impozitului calculate pentru suprafata folosita în scop residential conform art.457 din Legea nr.227/2015 cu impozitul determinat pentru suprafata folosita în scop nerezidential, conform art.458 din Legea nr.227/2015.

**(2)** În cazul în care la adresa clădirii exte înregistrat un domiciliu fiscal la care nu se desfasoară nici o activitate economică, impozitul se calculeaza conf.art.457 din Legea nr.227/2015.

**(3)** Daca suprafetele folosite în scop residential si cele folosite in scop nerezidential nu pot fi evidentiate distinct, se aplica următoarele reguli:

a) în cazul în care la adresa clădirii este înregistrat un domiciliu fiscal la care nu se desfasoara nici o activitate economică, impozitul se calculeaza conf.art.457 din Legea nr.227/2015.

b) în cazul în care la adresa clădirii este înregistrat un domiciliu fiscal la care se desfasoară activitatea economică, iar cheltuielile cu utilitatile sunt înregistrate în sarcina persoanei care desfasoara activitatea economică, impozitul pe clădiri se calculeaza conf.art.458 din Legea nr.227/2015.

 **Calculul impozitului /taxei pe clădirile detinute de persoanele juridice**

**Art.5.(1)** Pentru clădirile rezidentiale aflate în proprietatea sau detinute de persoanele juridice, impozitul /taxa pe clădiri se calculează prin aplicarea cotei de **0,1%** asupra valorii impozabile a clădirii.

**(2)** Pentru clădirile nerezidentiale aflate aflate în proprietatea sau detinute de persoanele juridice, impozitul/tax ape clădiri se calculează prin aplicarea unei cote de 1% asupra valorii impozabile a clădirii.

**(3)** Pentru clădirile nerezidentiale aflate aflate în proprietatea sau detinute de persoanele juridice, utilizate pentru activitati din domeniul agricol, impozitul/tax ape clădiri se calculeaza prin aplicare aunei cote de 0,4 % asupra valorii impozabile a clădirii.

**(4)** În cazul clădirilor cu destinatie mixta aflate în proprietatea persoanelor juridice, impozitul se determina prin însumarea impozitului calculate pentru suprafata folosita în scop residential conform alin.(1) , cu impozitul calculate pentru suprafata folosita în snerezidential , conf.alin.(2) sau (3).

**(5)** Pentru stabilirea impozitului/taxei pe clădiri, valoarea impozabilă a clădirilor aflate în proprietatea persoanelor juridice este valoarea de la 31 decembrie a anului anterior celui pentru care se datoreaza impozitul /taxa si poate fi:

a) ultima valoare impozabilă înregistrată în evidentele organului fiscal;

b) valoarea rezultata dintr-un raport de evaluare întocmit de un evaluator autorizat în conformitate cu standardele de evaluare a bunurilor aflate în vigoare la data evaluarii

c) valoarea finala a lucrarilor de constructii, în cazul clădirilor noi, construite în cursul anului fiscal anterior;

d) valoarea clădirilor care rezultă don actul prin care se transferă dreptul de proprietate în cazul clădirilor dobîndite în cursulş anului fiscal anterior;

e) în cazul clădirilor care sunt finantate în baza unui contract de leasing financiar, valoarea rezultată dintr-un raport de evaluare întocmit de un evaluator autorizat în conformitate cu standardele de evaluare a bunurilor aflate în vigoare la data evaluarii;

f) în cazul clădirilor pentru care se datoreaza tax ape clădiri valoarea înscrisa în contabilitatea proprietarului clădirii si comunicata concesionarului, locatarului, titularului dreptului de administrare sau folosinta dupa caz.

**(6)**Valoarea impozabila a clădirii se actualizeaza odata la 3 ani pe baza unui raport de evaluare a clădirii întocmit de un evaluator autorizat în conformitate cu standardele de evaluare a buburilor aflate în vigoare la data evaluarii.

**(7)** Prevederile alin.6 nu se aplica în cazul clădirilor care apartin persoanelor fata de care a fost pronuntata o hotarare definitive de declansare a procedurii falimentului.

**(8)** În cazul în care proprietarul clădirii nu a actualizat valoarea impozabilăa a clădirii în ultimii 3 ani anteriori anului de referinta, cota impozitului/taxei pe clădiri este 5%.

**(9)**În cazul în care proprietarul clădirii pentru care se datoreaza taxa pe clădiri nu a actualizat valoarea impozabila în ultimii 3 ani anteriori anului de referinta, diferenta de taxa fata de cea stabilita conform alin.1 sau 2 dupa caz, va fi datorata de proprietarul clădirii.

**Art.6. (1)**Impozitul pe clădiri se plateste annual, în doua rate egale, pînă la datele de 31 martie si 30 septembrie, inclusiv.

**(2)** Taxa ape clădiri se plateste lunar, pînă la data de 25 a lunii următoare fiecarei luni din perioada de valabilitate a contractului prin care se transmite dreptul de concesiune, închiriere, administrare ori folosinta.

**(3)**Pentru plata cu anticipaţie a impozitului pe clădiri, datorat pentru întregul an de către contribuabilii persoane fizice şi juridice, până la data de 31 martie a anului respectiv, se propune **acordarea bonificaţiei de 10%.**

A**rt.7.**Clădirile pentru care nu se datorează impozit /taxa , prin efectul legii, sunt cuprinse în art.456 alin.(1) din Legea nr.227/2015.

**CAPITOLUL II**

**IMPOZITUL ŞI TAXA PE TEREN**

**Art.8.(1)** Orice persoana care are în proprietate teren situate în România datoreaza pentru acesta un impozit annual, exceptând cazurile în care în prezentul titlu se prevede altfel.

**(2)**Pentru terenurile proprietate publică sau private a statului ori a unitatilor administrative

teritoriale, concesionate, închiriate, date în administrare ori în folosinta, dupa caz, se stabileste taxa

pe teren care reprezinta sarcina fiscala a concesionarilor, locatarilor , titularilor dreptului de administrare sau folosinta, în conditiile similare impozitului pe teren.

**Art.9**.Terenurile pentru care nu se datoreaza impozit/taxa sunt prevazute la art.464 alin.(1) din Legea nr.227/2015.

**Art.10.** Calculul impozitului/taxei pe teren.

**(1)**Impozitul/taxa pe teren amplasat în intravilan, înregistrat în registrul agricol la categoria de folosinta terenuri cu constructii precum si terenul înregistrat în registrul agricol la altă categoria de folosinta decât cea de terenuri cu constructii în suprafata de până la 400 mp inclusive, impozitul/tax ape teren se stabileste prin inmiltirea terenului, exprimata în hectare cu suma corespunzătoare prevazuta în **Anexa nr.1** la hotarare.

 **(2)**Impozitul pe terenurile amplasate în **intravilan,** înregistrat în registrul agricol la categoria de folosinţă a terenului cu construcţii, impozitul pe teren se stabileşte prin înmulţirea suprafeţei terenului, exprimată în hectare, cu suma prevăzută în tabelul din **Anexa nr. 1**

**(3)**În cazul unui teren amplasat în intravilan, înregistrat în registrul agricol la alta categorie de folosinta decât cea de terenuri cu constructii , pentru suprafata care depaseste 400 mp, impozitul/taxa pe teren se stabileste prin înmiltirea suprafetei terenului exprimata în hectare cu suma corespunzatoare prevazuta în anexa 1 iar acest rezultat se înmulteste cu coeficientul de corectie corespunzător prevauzut la art.465 alin.(5).

**(4)** Ca exceptie de la prevederile alin.1-3 , în cazul contribuabililor persoane juridice, pentru terenuri amplasat în intravilan, înregistrat în registul agricol la alta categorie de folosinta decat cea de terenuri cu constructii, impozitul/tax ape teren se calculeaza conf.prevederilor alin.5 numai daca indeplinesc cumulative urmatoarele conditii:

**a)** au prevazut în statut , ca obiect de activitatea agricultura;

**b)** au înregistrat în evidenta contabilă pentru anul fiscal respective venituri si cheltuieli din desfasurarea obiectului de activitate prevazut la lit. a.

**(5)**În cazul unui teren amplasat în extravilan impozitul/tax ape teren se stabileste prin inmultirea suprafetei terenului, exprimata în ha cu suma corespunzătoare prevazuta în anexa 1, înmultita cu coeficientul de corectie corespunzator prevazut la art.457 alin.(6).

**Art. 11.** Impozitul/taxa pe teren se plăteşte în două rate egale, astfel: până la 31 martie şi până la 30 septembrie inclusiv.

Impozitul anual pe teren, datorat aceluiaşi buget local de către contribuabili,persoane fizice şi juridice, de până la 50 lei inclusiv, se plăteşte integral până la primul termen de plată.

În cazul în care contribuabilul deţine în proprietate mai multe terenuri amplasate pe raza aceleaşi unităţi administrativ – teritoriale, suma de 50 de lei se referă la impozitul pe teren cumulat.

**Art.12.** Pentru plata cu anticipaţie a impozitului pe teren, datorat pentru întregul an de către persoanele fizice şi juridice, până la data de 31 martie a anului respectiv, **se**  **acorda bonificaţia de 10%.**

**CAPITOLUL III**

**IMPOZITUL PE MIJLOACELE DE TRANSPORT**

**Art.13 . (1)** Contribuabilii care deţin mijloace de transport cu tracţiune mecanică datorează impozit anual stabilit în funcţie de capacitatea cilindrică a acestora, pentru fiecare 200 cmc sau fracţiune din aceştia, conform **Anexei nr. 1.**

**(2)** Pentru autovehiculele de transport marfă cu masa totală maximă autorizată de peste 12 tone, impozitul se stabileşte conform **Anexei nr. 1.**

**(3)** Pentru combinaţii de autovehicule ( autovehicule articulate sau trenuri rutiere) de transport marfă cu masa totală maximă autorizată de peste 12 tone impozitul se stabileşte conform **Anexei nr. 1.**

**(4)** Pentru remorci, semiremorci şi rulote, impozitul se stabileşte conform **Anexei nr. 1.** cu excepţia celor care fac parte din combinaţiile de autovehicule ( autovehiculearticulate sau trenuri rutiere ) la care impozitul se calculează conform alin. 3.

**Art.14.** Impozitul pe mijloacele de transport se plăteşte, în două rate egale, astfel:până la 31 martie şi pană la 30 septembrie inclusiv.

Impozitul anual pe mijloace de transport, datorat aceluiaşi buget local de către contribuabili, persoane fizice şi juridice, de până la 50 lei inclusiv, se plăteşte integral până la primul termen de

plată.

În cazul în care contribuabilul deţine în proprietate mai multe mijloace de transport, suma de 50 de

lei se referă la impozitul pe mijloace de transport cumulat al acestora.

**Art.15.** Pentru plata cu anticipaţie a impozitului asupra mijloacelor de transport,datorat pentru întregul an de către persoanele fizice şi juridice, până la data de 31 martie a anului respectiv, **se acorda o bonificaţie de 10%.**

**CAPITOLUL IV**

**TAXA PENTRU ELIBERAREA CERTIFICATELOR, AVIZELOR SI AUTORIZATIILOR**

**Art.16**.Orice persoana care trebuie sa obtina un certificat, aviz sau altă autorizatie prevăzuta în prezentul capitol trebuie sa plăteasca taxa mentionată în acest capitol înainte de a i se elibera certificatul, avizul sau autorizatia necesara.

**Art.17.**Taxa pentru eliberarea certificatului de urbanism pentru zona rurala , se stabileste de către Consiliul Local , intre procentele prevazute si stabilite în anexa nr.1. si este 50% din cea stabilita conf.art.474 alin.(1)(cea stabilita pentru mediul urban).

**Art.18.**Taxa pentru eliberarea unei autorizatii de construire pentru o clădire rezidentiala sau cladire anexa este egala cu 0,5% din valoarea autorizata a lucrarilor de constructii.

**Art.19.**Taxa pentru eliberarea autorizatiei necesare pentru lucrarile de organizare de santier în vederea realizării unei construcţii, care nu sunt incluse în alta autorizatie de construire, este egală cu 3% din valoarea autorizata a lucrarilor de organizare se santier.

**Art.20.**Taxa pentru eliberarea autorizatiei de amenajare de corturi, casute sau rulote ori campinguri este egala cu 2% din valoarea autorizata a lucrarilor de constructie.

**Art.21.**Taxa pentru eliberarea autorizatiei de construire pentru orice alta constructie decât cele mentionate la art.17 este egala cu 1% din valoarea autorizata a lucrarilor de constructie, inclusiv instalatiile aferente.

**Art.22.(1)**Taxa pentru eliberarea autorizatiei de desfiintare totala sau partiala a unei constructii este egala cu 0,1% din valoarea impozabila a construcţiei stabilita pentru determinarea impozitului pe cladiri aferente partii desfiintate.

 **(2)** Taxa pentru prelungirea unui certificat de urbanism sau a unei autorizatii de construire este egală cu 30% din cuantumul taxei pentru eliberarea certificatului sau a autorizatiei de construire.

**Art.23.**Pentru taxele prevăzute în prezentul capitol, stabilite pe baza valorii autorizate a lucrărilor de construcţie, se aplică următoarele reguli:

1. taxa datorata se stabileste pe baza baza valorii lucrărilor de constructie declarate de persoana care solicita avizul si se plăteste înainte de emiterea avizululi;
2. în termen de 15 zile de la data finalizării lucrărilor de construire, dar nu mai tîrziu de 15 zile de la data la care expira autorizatia respectivă, persoana care a obtinut autorizatia trebuie sa depuna o declaratie privind valoarea lucrărilor de constructie la compartimentul de specialitate,
3. pînă în cea de a 15 zi inclusiv, de la data la care se depune situatia finala privind valoarea lucrarilor de construcţii, compartimentul de specialitate are obligatia de a stabili taxa datorată pe baza valorii reale a lucrarilor de constructie.
4. Pînă în a 15 zi inclusiv, de la data la care compartimentul de specialitate a emis valoarea stabilită pentru taxa, trebuie plătită orice sumă suplimentara datorata de către persoana care a primit autorizatia sau care trebuie rambursata de catre autoritatea publica.

**Art.24.**Taxa pentru eliberarea certificatelor, avizelor si autorizatiilor nu se datorează de catre cei prevazuti la art.476 alin.(1) din Legea nr.227/2015.

1. certificate de urbanism sau autorizatie de construire pentru lăcas de cult sau constructie anexa;
2. certificate de urbanism sau autorizatie de construire pentru dezvoltarea, modernizarea sau reabilitarea infrastrcturilor de transporturi ce apartin domeniului public al statului;
3. certificate de urbanism sau autorizatie de construire pentru lucrarile de interes public judetean sau local;
4. certificate de urbanism sau autorizatie de construire, daca beneficiarul constructiei este o instituţie publică;
5. autorizatie de construire pentru autostrazile si caile ferate atrinuite prin concesiune.

**Art.25.**Prezentul capitol este completat cu prevederile cuprinse în **Anexa nr.1.**

**CAPITOLUL V**

**TAXA PENTRU FOLOSIREA MIJLOACELOR**

**DE RECLAMĂ ŞI PUBLICITATE**

**Art.26.** Contribuabilii care beneficiază sub diverse forme de serviciul de reclamă şi publicitate sunt obligaţi să încheie contracte în acest sens şi datorează bugetului local o taxă de reclamă şi publicitate de **3%** din valoarea contractului, exclusiv taxa pe valoarea adăugată aferentă.

**Art.28.** Taxa pentru servicii de reclamă şi publicitate se datorează de la data intrării în vigoare a contractului de publicitate şi se varsă la bugetul local, lunar, până la data de 10 a lunii următoare pentru luna curentă.

**Art.29.** Taxa pentru panou, afişaj sau structură de afişaj folosit în scop dereclamă şi publicitate, situate în locul în care persoana derulează o activitate economică, se aplică conform **Anexei nr. 1**.

**Art.30.** In cazul oricărui alt panou, afişaj sau structură de afişaj folosit în scop dereclamă şi publicitate, taxa se aplică conform **Anexei nr. 1.**

**Art.31.** Persoanele care datorează această taxă sunt obligate să depună declaraţie fiscală la compartimentul de specialitate al autorităţii administraţiei publice locale, în termen de 30 de zile de la data amplasării, modificării sau a demontării.

**Art.32.** Taxa pentru afişaj în scopul de reclamă şi publicitate se plăteşte anual, anticipat sau trimestrial, în patru rate egale, până la datele de 15 martie, 15 iunie, 15 septembrie şi 15 noiembrie, inclusiv.

**CAPITOLUL VI**

**IMPOZITUL PE SPECTACOLE**

**Art.33.** Orice persoană care organizează o manifestare artistică, o competiţie sportivă sau o altă activitate distractivă în România are obligaţia de a plăti impozit pe spectacol prin aplicarea cotei corespunzătoare asupra sumei încasate din vânzarea biletelor de intrare şi a abonamentelor.

Cota pentru stabilirea impozitului pe spectacole, prevăzută la art. 481 din Legea nr. 227/2015 privind Codul fiscal, este de:

- 1% în cazul unui spectacol de teatru, balet, operă, operetă, concert filarmonic sau altă manifestare muzicală, prezentare film, spectacol de circ sau orice competiţie sportivă internă sau internaţională;

- 2% în cazul oricărei alte manifestări artistice;

Pentru activităţile artistice şi distractive de videotecă şi discotecă impozitul pe spectacole se stabileşte în funcţie de suprafaţa incintei în care se desfăşoară spectacolul, pe zi de funcţionare, conform

**Anexei nr.1.**

Impozitul pe spectacol se plăteşte lunar, până la data de 15 inclusiv, a lunii următoare celei în care a avut loc spectacolul.

**Art.34.** Anexa nr. 1 face parte integrantă din prezenta hotărâre.

**Art.35.** Prezenta hotarare se completeaza cu prevederile Legii nr. 227/2015 privind Codul Fiscal, actualizat.

**Art.36.** Se stabileşte taxa pentru înregistrare a vehiculelor supuse înregistrării în sumă de 100 lei coroborat cu prevederile art.11din OUG nr.195/2002 actualizata .

**Art.37.** Se stabilesc taxele de timbru extrajudiciar conform Anexei din Legea nr.117/1999 actualizata.

**Art.38.** ***Prezenta hotărâre se comunică:***

 - Instituţiei Prefectului – judeţul Arad .

 - Compartimentelor Contabilitate şi Impozite şi taxe din cadrul Primăriei comunei Archiş,

 - Se afişează la panoul publicitar.

 - Se anexează la dosarele de şedinţă.

 PREȘEDINTE DE ȘEDINȚĂ SECRETAR

 DENUŢ FLORIN GHEORGHE-FLORIN ANTA